[bookmark: _Hlk237502699][bookmark: _Hlk237502768]Տեխնիկական բաժնի կիբեռանվտանգության գլխավոր պետական տեսուչի (այսուհետ` Մասնագետ) հիմնական գործառույթների համառոտ նկարագիրը

1) Իրականացնում է նորմատիվ-իրավական դաշտի և պահանջների մշակում՝
· Կիբեռանվտանգության պահանջների և ստանդարտների մշակում․ ԱԷԿ-ների թվային համակարգերի (I&C - Instrumentation and Control, SCADA, ICS) կիբեռանվտանգության ապահովման պետական պարտադիր պահանջների, կանոնակարգերի և ուղեցույցների մշակում՝ հաշվի առնելով ԱԷՄԳ NSS No. 17-G և NSS No. 33-T ստանդարտները։
· Ռիսկերի վրա հիմնված մոտեցման և «խորացված պաշտպանության» (Defense-in-Depth) սկզբունքի ներդրում․ Պահանջների մշակում, որոնք պարտադրում են շահագործող կազմակերպությանը (ՀԱԷԿ-ին) իրականացնել համակարգերի դասակարգում (Computer Security Zones / Levels)՝ ըստ դրանց կրիտիկականության և ազդեցության աստիճանի։
2) Իրականացնում է լիցենզավորում, գնահատում և հաստատում՝
· Կիբեռանվտանգության պլանների (Computer Security Plan) փորձաքննություն և հաստատում․ ՀԱԷԿ-ի կողմից ներկայացված կիբեռանվտանգության ռազմավարության, պլանների և ընթացակարգերի ուսումնասիրություն, դրանց համապատասխանության գնահատում ազգային պահանջներին և լիցենզավորման պայմանների սահմանում։
· Թվային համակարգերի և ծրագրային ապահովման փոփոխությունների գնահատում․ ՀԱԷԿ-ում անվտանգության համար կարևոր (Safety-Critical) թվային համակարգերի արդիականացման, փոփոխման կամ նոր սարքավորումների ներդրման դեպքում կիբեռռիսկերի գնահատում և համապատասխան եզրակացության տրամադրում։
3) Իրականացնում է տեսչական ստուգումների անցկացում և մոնիթորինգ՝
· Պլանային և արտահերթ տեսչական ստուգումների իրականացում․ ՀԱԷԿ-ի տարածքում տեղում (On-site) կամ հեռավար տեսչական ստուգումների անցկացում՝ կիբեռանվտանգության պահանջների պահպանումը ստուգելու նպատակով (ներառյալ ֆիզիկական մուտքի հսկողությունը թվային կրիտիկական ենթակառուցվածքներին, ցանցային սեգմենտավորումը, USB/մեդիա կրիչների օգտագործման սահմանափակումները)։
· Կրիտիկական թվային ակտիվների (CDA - Critical Digital Assets) գույքագրման և պաշտպանվածության վերահսկում․ Ստուգում, թե արդյոք ՀԱԷԿ-ում պատշաճ նույնականացված, գույքագրված և պաշտպանված են բոլոր այն թվային ակտիվները, որոնց խափանումը կամ կիբեռհարձակումը կարող է հանգեցնել միջուկային կամ ճառագայթային պատահարի։
4) Ապահովում/իրականացնում է միջադեպերի արձագանքում, հաշվետվողականության և խախտումների վերացման աշխատանքները՝
· Կիբեռմիջադեպերի քննություն և վերլուծություն․ ՀԱԷԿ-ում տեղի ունեցած կիբեռանվտանգության միջադեպերի, չհամարտոնված մուտքերի կամ վիրուսային/վնասակար ծրագրերի հայտնաբերման դեպքերում ահազանգերի ընդունում, անկախ քննության իրականացում և պատճառների վերլուծություն։
· Պարտադիր կատարման ենթակա կարգադրագրերի տրամադրում և պատժամիջոցների կիրառում․ Ստուգումների արդյունքում հայտնաբերված թերությունների և խախտումների վերացման վերաբերյալ պարտադիր կարգադրագրերի (ցուցումների) կազմում, դրանց կատարման ժամկետների սահմանում, իսկ կրիտիկական սպառնալիքի դեպքում՝ գործունեության կամ սարքավորման շահագործման ժամանակավոր դադարեցման առաջարկում։
5) Իր իրավասությունների շրջանակներում մասնակցում է ատոմային էներգիայի օգտագործման բնագավառի իրավական ակտերի նախագծերի մշակման աշխատանքներին, անհրաժեշտության դեպքում տալիս է մասնագիտական պարզաբանումներ և հիմնավորումներ (նաև այլ կազմակերպություններից ստացված փաստաթղթերի մասով)․
6) Սպասարկում է ցանցային ենթակառուցվածքը, ներառյալ՝ սվիչները (switches), ռոուտերները (routers), հրապատերը (firewalls) և անլար համակարգերը,
7) Կառավարում է սերվերները, աշխատակայանները, վիրտուալ միջավայրերը և այլ հավելվածները,
8) Տրամադրում, փոփոխում և անջատում է օգտատերերի հաշիվներն ու հասանելիության արտոնությունները՝ համաձայն հասանելիության կառավարման քաղաքականության,
9) Վերահսկում է տեղեկատվական տեխնոլոգիաների համակարգերի և ցանցային ծառայությունների աշխատունակ վիճակը, արտադրողականությունն ու հասանելիությունը (այդ թվում՝ Կոմիտեի ներքին հեռախոսային ցանցի, վեբ-կայքի և տեսախցիկների համակարգի և ֆիզիկական պաշտպանության համակարգի տեխնիկական սպասարկումը),
10) Տրամադրում է տեխնիկական աջակցություն Կոմիտեի՝ «xARIS» Համակարգի (միջուկային տեղեկատվական համակարգ), տեխնիկական սպասարկման և կատարելագործման (ըստ անհրաժեշտության) աշխատանքներին,
11) Իրականացնում է Կոմիտեի նոր կայքի տեխնիկական սպասարկումր,
12) Ներդնում և պահպանում է կիբերանվտանգության վերահսկման մեխանիզմները, ներառյալ՝ վերջնակետերի պաշտպանությունը (endpoint protection), խոցելիությունների կառավարումը (vulnerability management) և անվտանգության կարգավորումները,
13) Հետևում է անվտանգության ազդանշաններին (alerts) և հետաքննում է կասկածելի գործողությունները կամ կիբերանվտանգության միջադեպերը,
14) Իրականացնում է համակարգերի թարմացումները (patching), փոփոխությունները և անվտանգության խստացման (hardening) գործողությունները,
15) Կատարում է տվյալների պահուստային պատճենահանման (backup), վերականգնման (restoration) և աղետների հաղթահարման (disaster recovery) ընթացակարգերը՝ կոմիտեի գործունեության անընդհատությունն ապահովելու համար,
16) Վարում է ակտիվների գույքագրումը, համակարգային փաստաթղթավորումը, ցանցային դիագրամները և գործառնական ընթացակարգերը,
17) Աջակցում է կիբերանվտանգության աուդիտներին, ռիսկերի գնահատման և համապատասխանության (compliance) ապահովման գործընթացներին,
18) Գործատուի օգտատերերին տրամադրում է տեխնիկական աջակցություն և օգնում խնդիրների, անսարքությունների վերացման հարցում (troubleshooting),
19) Ըստ անհրաժեշտության համագործակցում է արտաքին ծառայություններ մատուցողների, պետական մարմինների և կիբերանվտանգության լիազոր կառույցների հետ,
20) Մասնակցում է տեսչական ստուգումների ծրագրերի  մշակման աշխատանքներին և իր իրավասությունների շրջանակներում կատարում է անցկացված տեսչական ստուգումների արդյունքների սահմանված կարգով ձևակերպումը,
21) [bookmark: _Hlk159935572]Տեսչական ստուգման անցկացման նպատակով անարգել մուտք է գործում ատոմային էներգիայի օգտագործման օբյեկտների ծառայողական և արտադրական տեղամասեր, կիրառելով անհրաժեշտ սարքեր ու ծրագրեր, ստանում է անհրաժեշտ տվյալներ, այդ թվում՝ օգտվում արխիվային նյութերից, տվյալների բազաներից, փաստաթղթերից, գրառումներից և այլն։
Նշված թափուր պաշտոնը զբաղեցնելու համար պահանջվում է`
· Բարձրագույն կրթություն և երեք տարվա աշխատանքային փորձ ՏՏ ոլորտում․
· կիբեռանվտանգության բնագավառի ՀՀ օրենսդրության իրավական ակտերի անհրաժեշտ իմացություն․
·  Linux (bash terminal, ֆայլային համակարգ, իրավունքներ (chmod, chow),  հրամաններ (grep, find, netstat)), Windows (Active Directory, Group Policy (GPO) Registry, Windows Event Logs, PowerShell), Ցանցեր (OSI/TCP-IP, պրոտոկոլներ (HTTP/S, DNS, DHCP, SSH, ARP), Subnetting, Wireshark, Nmap), Ծրագրավորում (Python (ավտոմատացում), Bash, PowerShell, SQL, HTML/JS հիմունքներ), Անվտանգություն (CIA Triad, Hashing/Encription (SSL/TLS), OWASP Top 10, Malware, Phishing, Firewalls, IDS/IPS), Լոգեր և SIEM (Syslog, Windows Event ID-ներ, Sputnik, ELK, Microsoft Sentinel) տեղեկատվական հնարավորությունների օգտագործման համապատասխան գիտելիքներ և հմտություններ․
· տարբեր իրավիճակներում կողմնորոշվելու ունակություն․
· անգլերեն և ռուսերեն լեզվի ազատ տիրապետում․
· անհրաժեշտ տեղեկատվության տիրապետում․

Մասնագետը պարտավոր է՝
• Բարեխղճորեն կատարել պայմանագրով ստանձնած աշխատանքները․
• Պահպանել Կոմիտեում սահմանված ներքին կարգապահական կանոնները, աշխատանքային կարգապահությունը․
• Պահպանել աշխատանքի պաշտպանության և անվտանգության ապահովման միջոցները․
• Իրականացնել ՀՀ աշխատանքային օրենսդրությամբ և պայմանագրով իրենց վերապահված այլ պարտականությունները:

